biswa921/hiwiki-latest-pages-articles-raw huggingface dataset:
सार्वजनिक भविष्य निधि

पब्लिक प्रोविडेंट फण्ड अथवा लोक भविष्य निधि (Public Provident Fund (पीपीएफ़)) भारत में बचत एवं कर-बचत करने के लिये प्रयुक्त एक जमा योजना है। बहुत से लोग इसे सेवानिवृति के समय धन प्राप्ति का साधन भी मानते हैं। 

पीपीएफ का खाता किसी डाकघर में, भारतीय स्टेट बैंक की किसी शाखा में, तथा कुछ अन्य राष्ट्रीकृत बैंकों में खोले जा सकते हैं। आइसीआइसीआई बैंक भारत का पहला निजी स्वामित्व वाला बैंक है जिसे पीपीएफ खाता खोलने की अनुमति है।

 प्रमुख विशेषताएँ 
1 कोई भी वयस्क अपने नाम में या किसी नाबालिग के नाम में पीपीएफ खाता खोल सकता है।

2 खाते की अवधि १५ वर्ष होती है जिसकी समाप्ति पर खाते को पाँच-पांच वर्ष के लिये कितनी भी बार बढ़ाया जा सकता है। बढ़े हुए खाते में भी कर आदि के सभी लाभ मिलते रहते हैं।

3 खाते में प्रतिवर्ष कम से कम ५०० रूपए जमा करना अनिवार्य है। अधिकतम एक लाख पचास हजार रूपये प्रतिवर्ष (वित्तवर्ष) जमा किये जा सकते हैं। यह राशि वर्ष में १२ या इससे कम किस्तों में कभी भी जमा कर सकते हैं।

4 किसी महीने की ५ तारीख से उस महीने की अन्तिम तारीख के बीच जो न्यूनतम राशि खाते में होती है उसी पर व्याज मिलता है। व्याज की दर सरकार समय-समय पर निर्धारित करती है।

5 पीपीएफ में जमा की गयी राशि 80C के अन्तर्गत आमदनी में से घटायी जाती है। इसी प्रकार पीपीएफ से प्राप्त मूलधन तथा व्याज आयकर एवं सम्पत्ति कर से मुक्त होता है।

6 आवश्यक होने पर पीपीएफ खाते में जमा राशि से ऋण भी लिया जा सकता है।

7 सात वर्ष के बाद खाते से आंशिक निकासी भी की जा सकती है।

8 पीपीएफ खाते में किसी को नामित किया जा सकता है तथा मूल खाताधारी की मृत्यु की दशा में नामित व्यक्ति को इस खाते का मालिक मान लिया जायेगा।

9 खाते को बैंक से डाकघर या डाकघर से बैंक में स्थानान्तरित किया जा सकता है।

10 एक व्यक्ति अपने नाम पर सिर्फ् एक अकाउंट खोल सकता है.

11 पीपीफ स्कीम भारत सरकार के अधीन होती है. इसलिए इसमें पैसे सेफ रहते है और बैंक FD से ज्यादा व्याज मिलता है.

 इन्हें भी देखें 
 कर बचत के साधन

सन्दर्भ

 बाहरी कड़ियाँ 
 सार्वजनिक भविष्य निधि (पीपीएफ) योजना, 1968
 सार्वजनिक भविष्‍य निधि योजना
 PPF Rules
 PPF Act
 
 Post-Office Saving Schemes

श्रेणी:भारत में बैंककर्म
क़दम क़दम बढ़ाए जा

thumb|230px|'क़दम क़दम बढ़ाए जा' आज़ाद हिन्द फ़ौज का तेज़ क़दम ताल गीत था
क़दम क़दम बढ़ाए जा सुभाष चन्द्र बोस द्वारा संगठित आज़ाद हिन्द फ़ौज का तेज़ क़दम ताल गीत था। इसके बोल लखीमपुर खीरी के अवधी कवि और स्वतंत्रता सेनानी वंशीधर शुक्ल ने लिखे थे।Reflections And Reminiscences Of Police Officers , Sankar Sen, pp. 90, Concept Publishing Company, 2006, ISBN 978-81-8069-236-9, ... Captain Ram Singh, associate of Netaji Subhash Chandra Bose, and the legendary INA bandmaster credited with the famous kadam kadam badayeja, khushi ke geet gayeja ...Netaji Subhas Chandra Bose and Indian war of independence , Satish Chandra Maikap, pp. 352, Punascha, 1998, ISBN 8173321551, ... I. N. A. Marching Song Qadam qadam bar'haye ja ... आगे चलकर यह भारत में एक बहुत लोकप्रीय देशभक्ति का गीत बन गया।

 गीत 
क़दम क़दम बढ़ाये जा
ख़ुशी के गीत गाये जा
ये ज़िंदगी है क़ौम की 
तू क़ौम पे लुटाये जा

तू शेर-ए-हिन्द आगे बढ़
मरने से तू कभी न डर
उड़ा के दुश्मनों का सर
जोश-ए-वतन बढ़ाये जा

क़दम क़दम बढ़ाये जा
ख़ुशी के गीत गाये जा
ये ज़िंदगी है क़ौम की
तू क़ौम पे लुटाये जा

हिम्मत तेरी बढ़ती रहे
ख़ुदा तेरी सुनता रहे
जो सामने तेरे खड़े
तू ख़ाक़ में मिलाये जा

क़दम क़दम बढ़ाये जा
ख़ुशी के गीत गाये जा
ये ज़िंदगी है क़ौम की
तू क़ौम पे लुटाये जा

चलो दिल्ली पुकार के
क़ौमी-निशाँ संभाल के
लाल क़िले पे गाड़ के
लहराये जा लहराये जा

क़दम क़दम बढ़ाये जा
ख़ुशी के गीत गाये जा
ये ज़िंदगी है क़ौम की
तू क़ौम पे लुटाये जा

 इन्हें भी देखें 
 आज़ाद हिन्द फ़ौज
 सुभाष चन्द्र बोस

 सन्दर्भ 

बाहरी कड़ियाँ
जब एक गाने से डर गए थे अंग्रेज

श्रेणी:देशभक्ति के गीत
श्रेणी:उर्दू की कवितायें
आशवरी

250px|thumb|आशवरी रागिनी, १६१० ई (रागमाला पेंटिंग्स)

आसावरी ( या, आसावरी) प्राचीन भारतीय संगीताचार्यों के अनुसार राग 'श्री' की एक प्रमुख रागिनी। ऋतु, समय और भावादि का वैज्ञानिक विश्लेषण करके प्रमुख 132 प्रकार के राग-रागिनियों की कल्पना की गई थी किंतु आधुनिक विद्वानों ने यह विभेद हटाकर सबको राग की ही संज्ञा दी है। आशावरी वियोगशृंगार की रागिनी (राग) है और इसके गायन का समय दिन का द्वितीय प्रहर है। इसका लक्षण 'रागप्रकाशिका' नामक ग्रंथ (सन्‌ 1899 ई.) में यों दिया है:

पीतम के बिरहा भरी, इत उत डोलत धाय।ढूंढ़त भूतल शैल बन, कर मल मल पछिताय॥

अशावरी रागिनी के जो चित्र उपलब्ध हैं उनमें अपना जातीय परिधान पहने एक युवती बैठी सर्पों से खेल रही है और सामने दो बीनकार बैठे बीन बजा रहे हैं।

 संरचना 
आरोह: S R m P d S'

अवरोह: S' n d P m P g R S

 इन्हें भी देखें 
 राग

 सन्दर्भ 
 Bor, Joep (ed). Rao, Suvarnalata; der Meer, Wim van; Harvey, Jane (co-authors) The Raga Guide: A Survey of 74 Hindustani Ragas. Zenith Media, London: 1999.

 बाहरी कड़ियाँ 
 SRA on Samay and Ragas
 SRA on Ragas and Thaats
 Rajan Parrikar on Ragas
 Film Songs in Rag Asavari
 Listen to Raga

श्रेणी:हिन्दुस्तानी राग
देवीप्रसाद चट्टोपाध्याय

right|thumb|300px|देवीप्रसाद चट्टोपाध्याय
देवीप्रसाद चट्टोपाध्याय (19 नवम्बर 1918 – 8 मई 1993) भारत के गणमान्य मार्क्सवादी दार्शनिक तथा इतिहासकार थे। उन्होने प्राचीन भारतीय दर्शन में भौतिकवादी संस्कृति की गवेषणा में महत्वपूर्ण योगदान दिया। उन्होने प्राचीन भारतीय लोकायत दर्शन पर बहुत काम किया। प्राचीन भारतीय विज्ञान के इतिहास तथा प्राचीन भारत में वैज्ञानिक विधि के विषय में उनके कार्य भी बहुत महत्वपूर्ण हैं, विशेष रूप से प्राचीन भारत के चिकित्साशास्त्रियों चरक तथा सुश्रुत पर उनका अनुसंधान कार्य उच्च कोटि का है।

उनको साहित्य एवं शिक्षा के क्षेत्र में सन १९९८ में भारत सरकार द्वारा पद्म भूषण से सम्मानित किया गया था।

 रचनाएँ
प्रकृति, पदार्थ और परमाणु
लोकायत 
मनुष्य जन्मा
प्राचीन भारत में विज्ञान और समाज
आधुनिक विश्व का इतिहास
भारत और दुनिया के लोग
भारतीय दर्शन सरल परिचय 
जानने की बातें - भाग एक प्रकृति विज्ञान 
प्राचीन विश्र्व का इतिहास

 बाहरी कड़ियाँ 
 भारतीय दर्शन का सरल परिचय (गूगल पुस्तक ; लेखक- देवीप्रसाद चट्टोपाध्याय)
 'लोकायत' के पचास वर्ष (देशबन्धु)
 Debiprasad Chattopadhyaya, Lokayata
 Debiprasad Chattopadhyaya, Science and Philosophy in Ancient India

श्रेणी:१९९८ पद्म भूषण
श्रेणी:मार्क्सवाद
श्रेणी:भारतीय साम्यवादी
श्रेणी:भारतीय इतिहासकार
श्रेणी:संस्कृत विद्वान
श्रेणी:1918 में जन्मे लोग
श्रेणी:१९९३ में निधन
किशमिश

thumb|230px|अंगूर सुखाने से उनके अन्दर की चीनी बिल्लौर (क्रिस्टल) बना लेती है
thumb|230px|अलग-अलग जाति के अंगूरों से बने किशमिश
किशमिश सूखे अंगूरों को कहा जाता है। ये एक फ़ारसी शब्द है। पारम्परिक रूप से बड़े अकार के अंगूरों की  दाख (किशमिश)  को हिन्दी में मुनक्का  कहा जाता है।Punjabi Cook Book , Neera Verma, pp. 111, Diamond Pocket Books Pvt. Ltd., ISBN 978-81-7182-553-0, ... Kishmish Raisin ... Munakka Big raisin ...

 पौष्टिकता 
किशमिश के वज़न का ६७% से ७२% शक्कर होता है, जो अधिकतर ग्लूकोस और फ़्रूक्टोस के रूप में होता है।Albert Julius Winkler. General viticulture, University of California Press, 1962, p. 645. ISBN 978-0-520-02591-2 इनका ३% भाग प्रोटीन और ३.५% भाग पाचन में मददगार फ़ाइबर (रेशा) होता है। ख़ुबानियों और आलू बुख़ारों की तरह इनमें लाभदायक प्रति आक्सीकारक (ऐंटी- ऑक्सिडॅन्ट​) की बहुत मात्रा होती है लेकिन ताज़े अंगूरों की तुलना में विटामिन सी कम होता है। इनमें सोडियम कम होता है और कोलेस्टेरॉल बिलकुल नहीं होता। अनुसन्धान में कुछ संकेत मिलें हैं कि अधिक रक्तचाप (ब्लड प्रेशर) वाले मरीज़ों द्वारा किशमिशों का सेवन करने से उनके रक्तचाप पर कुछ लाभदायक असर होता है, हालांकि इसपर अभी अधिक अध्ययन की ज़रुरत है।"Snacking on raisins may offer a heart-healthy way to lower blood pressure", American College of Cardiology, ScienceDaily, 26 March 2012
right|thumb|300px|अंगूर को सुखाकर किशमिश बनाया जाता है।

 कुत्तों के लिए विषाक्त 
अंगूर और किशमिश कुत्तों के गुर्दों को खराब कर सकते हैं। इसका सही कारण अभी ज्ञात नहीं है लेकिन पालतू कुत्तों को यह दो चीजें कभी खाने के लिए नहीं देनी चाहियें।Raisins and grapes can be harmful to dogs , snopes.com, Accessed on 21 January 2011

 इन्हें भी देखें 
 अंगूर

 सन्दर्भ 

श्रेणी:अंगूर
श्रेणी:मेवा
कार्ल गुस्टाफ युंग

right|thumb|200px|१००९ में कार्ल युंग
कार्ल गुस्टाफ युंग (जर्मन : (ˈkarl ˈɡʊstaf ˈjʊŋ); 26 जुलाई 1875 – 6 जून 1961) स्विटजरलैण्ड के मनोवैज्ञानिक तथा मनश्चिकित्सक थे। उन्होने वैश्लेषिक मनोविज्ञान (analytical psychology) की नींव डाली।

 परिचय 
मनोविश्लेषण सिद्धान्त संप्रदाय के संस्थापक फ्राइड, एडलर और युंग ये तीनों ही माने जाते हैं। युंग, फ्राइड के सहयोगी एवं शिष्य थे। फ्राइड के बाद मनोविश्लेषण संप्रदाय के कार्य को सबसे अधिक युंग ने ही आगे बढ़ाया।

कार्ल गस्टेव युंग का जन्म स्विट्जरलैण्ड के कैस्विल नगर में 26 जुलाई 1875 को हुआ। इनके पिता पादरी थे। इस कारण युंग के प्रारम्भिक जीवन पर दर्शन और धर्म का पर्याप्त प्रभाव पड़ा। उन्होंने चिकित्साशास्त्र में उपाधि प्राप्त की। 1907 में वे फ्राइड के सम्पर्क में आये।

फ्राइड, युंग और एडलर ने मिलकर मनोविश्लेषण संप्रदाय की स्थापना की और इसके विकास के लिए तीनों साथ-साथ कार्य करने लगे। परन्तु कालान्तर में युंग ने 1912 में फ्राइड का साथ छोड़ दिया। फ्राइड से अलग होने का कारण यह था कि फ्राइड हर क्षेत्र में काम (Sex) तथा लिबिडो (Libido) पर अधिक बल देता था। युंग ने स्वीकार किया कि व्यक्ति के जीवन में काम या लिबिडो का महत्त्वपूर्ण स्थान है परन्तु इसे इतना अधिक महत्व नहीं देना चाहिए जितना फ्राइड ने दिया।

1913 में उसने नये संप्रदाय की स्थापना की। इस संप्रदाय को ‘विश्लेषी मनोविज्ञान’ (एनालिटिकल साइक्लोजी) के नाम से जाना गया। युंग ने कई देशों के साथ भारत की भी यात्रा की और ये भारतीय संस्कृति तथा इसके दर्शन से बहुत प्रभावित हुए।

युंग ने व्यक्तित्व संरचना में अहम् तथा स्व (Ego and Self), व्यक्तिगत अचेतन (Personal unconciousness) एवं सामूहिक अचेतन (Collective unconscious), मुखौटा (Persona), एनिमा या अन्तःनारी (Anima), एनिमस या अन्तःनर (Animus), छाया (Shadow) सम्बन्धी संकल्पनाओं को प्रस्तुत किया। लिबिडो या काम-वासना पर भी उसने अपने विचारों को प्रस्तुत किया।

 इन्हें भी देखें
व्यक्तित्व का वर्गीकरण
वैश्लेषिक मनोविज्ञान

 बाहरी कड़ियाँ 
 कार्ल गुस्ताव जुंग (संचिका)

श्रेणी:मनश्चिकित्सा का इतिहास
श्रेणी:मनःगतिकी
श्रेणी:स्विटजरलैण्ड के दार्शनिक
श्रेणी:मनोवैज्ञानिक
श्रेणी:१८७५ जन्म
श्रेणी:१९६१ में निधन
कार्ल गुत्स्‌को

300px|right|thumb| कार्ल गुत्स्‌को 

कार्ल गुत्स्‌को (Karl Ferdinand Gutzkow ; १७ मार्च १८११ - १६ दिसम्बर १८७८) उन्नीसवीं शताब्दी के मध्य के तरुण जर्मन आन्दोलन के उल्लेखनीय जर्मन साहित्यकार थे।

इनका जन्म एक निर्धन परिवार में हुआ था। लेकिन उनमें प्रतिभा और महत्वाकांक्षा थी। साहित्यजगत में सफलता प्राप्त करने का उन्होंने निश्चय कर लिया था। जर्मनी के प्रगतिशील विचारोंवाले युवक लेखकों के ये नेता हो गए। 1835 ई॰ में उनका उपन्यास ‘वैली दि डाउटर’ छपा जिसके माध्यम से इन्होंने बड़े साहस के साथ जीवन की भौतिक आवश्यकताओं पर बल दिया। इस पुस्तक की तीव्र आलोचना हुई और अनैतिकता के दोष का तर्क देकर तत्कालीन शासन ने इसपर प्रतिबंध लगा दिया। गुत्स्‌कों को भी जेल की सजा हुई। एक दूसरा उपन्यास नेबेनियांद ईरा''' (Nebeneind era) में उन्होंने जर्मनी के तत्कालीन सामाजिक जीवन का बड़ा व्यापक चित्र प्रस्तुत किया है। इन्होंने नाटक भी लिखे। ‘वील ए कोस्ता’ (Weil a Costa) में इन्होंने धार्मिक स्वतंत्रता की आवाज उठाई है। इनका एक उपन्यास ‘द नाइटस ऑव द स्पिरिट''’ है जिसमें राजनीतिक शक्ति के प्रश्न का विवेचन है। 

 बाहरी कड़ियाँ 

श्रेणी:जर्मन उपन्यासकार
श्रेणी:जर्मन नाटककार
निर्देशांक पद्धति

thumb|250px|दो आयाम (डिमॅनशनों) में ध्रुवीय निर्देशांक पद्धति में किसी भी बिंदु का स्थान उसके कोण और त्रिज्या (रेडियस) से पूर्णतः निर्धारित हो जाता है
निर्देशांक पद्धति (फ्रेंच: Système de coordonnées, अंग्रेजी: Coordinate system, जर्मन: Koordinatensystem) ज्यामिति में ऐसी प्रणाली को कहते हैं जिसमें एक या उस से अधिक अंकों के प्रयोग से किसी भी बिंदु का किसी दिक् (स्पेस) में स्थान पूर्ण रूप से बताया जा सके। यह दिक् मनुष्यों का जाना-पहचाना त्रिआयामी (तीन डिमॅनशनों वाला) हो सकता है या फिर ऐसा कोई उलझा हुआ बहुमोड़ (मैनीफ़ोल्ड) दिक् जिसकी गणित में कल्पना की जाती है। सरल एक, दो या तीन आयामों वाले दिक् में अक्सर कार्तीय निर्देशांक पद्धति का प्रयोग किया जाता है, हालांकि गोलीय निर्देशांक पद्धति और ध्रुवीय (पोलर) पद्धति जैसी अन्य प्रणालियाँ भी उपलब्ध हैं।Let's Review: Earth Science , Edward J. Denecke, Jr., pp. 73, Barron's Educational Series, 2006, ISBN 978-0-7641-3432-6, ... A coordinate system is a method of locating points by labeling them with numbers called coordinates. Coordinates are numbers measured with respect to a system of lines or some other fixed reference. The most commonly used coordinate system is the Cartesian system ...Les coordonnées cartésiennes, cylindriques et sphériques , Méthode Physique, ... Les coordonnées cartésiennes (O, x, y z) sont associées au repère orthonormé (O, ux, uy, uz). Le point O est le centre du repère. ... Attention, les coordonnées polaires sont uniquement valables en 2 dimensions, en 3 dimensions on prendra les cylindriques que nous verrons juste après (et qui y ressemblent fortement). ...

 इन्हें भी देखें 
 आयाम
 कार्तीय निर्देशांक पद्धति

 सन्दर्भ 

श्रेणी:निर्देशांक प्रणालियाँ
श्रेणी:निर्देशांक ज्यामिति
श्रेणी:ज्यामिति
श्रेणी:गणित
शिरोबिंदु

thumb|230px|शिरोबिंदु (zenith) अधोबिंदु (nadir) से ठीक विपरीत दिशा में होता है
शिरोबिंदु (अंग्रेजी: zenith, ज़ेनिथ) किसी स्थान के ठीक 'ऊपर' खगोलीय गोले पर स्थित काल्पनिक बिंदु को कहते हैं। इस परिभाषा में 'ऊपर' का मतलब वह दिशा जो गुरुत्वाकर्षण के बल से बिलकुल उल्टी तरफ़ हो। ध्यान दें कि शिरोबिंदु से विप्रीय दिशा के बिंदु को अधोबिंदु (nadir) कहते हैं।The Amateur Astronomer's Introduction to the Celestial Sphere, William Millar, pp. 22, Cambridge University Press, 2006, ISBN 978-0-521-67123-1, ... The sky point straight over your head is called the zenith and its altitude is +90◦. The sky point directly below your feet (on the celestial sphere, on the other side of the Earth) is called the nadir ...

 शब्द सन्दर्भ 
सिद्धांत ग्रंथो में इसके लिए खमध्य शब्द का प्रयोग हुआ है।  ख वर्ण खगोल को इंगित करता है जैसे भूगोल और खगोल भू और ख का अंतर है। 
वैज्ञानिक शब्दावली आयोग ने भी इसको खमध्य और शिरोबिंदु कहा है। 

 इन्हें भी देखें 
 अधोबिंदु
 क्षितिज

 सन्दर्भ 

श्रेणी:ज्यामिति
श्रेणी:खगोलशास्त्र
श्रेणी:ज्योतिष के तकनीकी आयाम
अधोबिंदु

thumb|230px|अधोबिंदु (nadir) शिरोबिंदु (zenith) से ठीक विपरीत दिशा में होता है
अधोबिंदु (अंग्रेजी: nadir, नादिर) किसी स्थान के ठीक 'नीचे' खगोलीय गोले पर स्थित काल्पनिक बिंदु को कहते हैं। इस परिभाषा में 'नीचे' का मतलब वह दिशा जिसमें गुरुत्वाकर्षण का बल खींच रहा हो। ध्यान दें कि अधोबिंदु से विप्रीय दिशा के बिंदु को शिरोबिंदु (zenith) कहते हैं।The Amateur Astronomer's Introduction to the Celestial Sphere, William Millar, pp. 22, Cambridge University Press, 2006, ISBN 978-0-521-67123-1, ... The sky point straight over your head is called the zenith and its altitude is +90◦. The sky point directly below your feet (on the celestial sphere, on the other side of the Earth) is called the nadir ...

 इन्हें भी देखें 
 शिरोबिंदु
 क्षितिज

 सन्दर्भ 

श्रेणी:ज्यामिति
श्रेणी:खगोलशास्त्र
आलेखीय प्रक्षेपण

right|thumb|300px|एक लम्बकोणीय प्रक्षेपण जिसमें 'सामने से दृष्य' (front view), किनारे से दृष्य (side view) तथा पेंदी का दृष्य (bottom view) प्रक्षेपित है।

किसी त्रिबीमीय वस्तु के भागों को समतल धरातल या सीधी रेखा पर निरूपित करने को प्रक्षेपण (Projection) नाम दिया गया है।

आलेखीय प्रक्षेपण (ग्राफिकल प्रोजेक्शन) : यदि सीधी रेखा १ पर स्थित A, B, C, D आदि बिंदुओं से सीधी रेखा पर लंब AA, BB CC आदि डाले जाएँ, तो रेखा १ पर "लंबकोणीय" प्रक्षेप प्राप्त होता है। इसी प्रकार यदि किसी ठोस पिंड के प्रत्येक बिंदु से किसी समतल धरातल पर लंब डाले जाएँ, तो हमें उस पिंड का लंबकोणीय प्रक्षेप उस धरातल पर प्राप्त होता है। यदि लंब रेखाएँ AA, BB, CC, आदि परस्पर समांतर हों, तब यह प्रक्षेप "समांतर प्रक्षेप' कहलाता है, यदि ये सभी रेखाएँ किसी एक बिंदु पर मिलती हों तब इसे केंद्रीय प्रक्षेप कहेंगे।

 वर्गीकरण 
 समान्तर प्रक्षेप (Parallel projection)
 लंबकोणीय प्रक्षेप (Orthographic projection), जिसमें निम्नलिखित प्रक्षेप आते हैं-
 प्लान या 'फ्लोर प्लान)
 एलिवेशन या 'खड़ा नक्षा' 
 अनुप्रस्थ काट (Cross section)
 अक्षमितीय प्रक्षेप (Axonometric projection), जिसमें निम्नलिखित प्रक्षेप आते हैं-
 त्रिसमलंबाक्ष प्रक्षेप (Isometric projection)
 द्विमितिक प्रक्षेप (Dimetric projection)
 त्रिमिति प्रक्षेपक (Trimetric projection)
 तिर्यक प्रक्षेप (Oblique projection), जिसमें निम्नलिखित प्रक्षेप आते हैं-
 कैबिनेट प्रक्षेप (Cabinet projection)
 कैवेलियर प्रक्षेप (Cavalier projection)
 संदर्श प्रक्षेपण (Perspective projection)
खगोलीय ध्रुव

thumb|230px|पृथ्वी के अक्ष को अगर बढ़ा दिया जाए तो जहाँ वह खगोलीय गोले को काटता है वहीं खगोलीय ध्रुव पड़ता है
खगोलीय ध्रुव (celestial pole) आकाश में दो काल्पनिक बिन्दुओं को कहा जाता है जहाँ पृथ्वी के घूर्णन (रोटेशन) का अक्ष पृथ्वी के इर्द-गिर्द बने काल्पनिक खगोलीय गोले को काटता है। यानि अगर यह कल्पना की जाए कि पूर्वी पृथ्वी एक महान गोले के ठीक बीच में स्थित है और उस गोले की अन्दर की तरफ़ आसमान में दिखने वाले सभी तारे चिपके हुए हैं, तो पृथ्वी के उत्तरी ध्रुव पर अगर सीधा सिर के ऊपर देखा जाए तो वहाँ उस खगोलीय गोले का 'खगोलीय उत्तरी ध्रुव' दिखेगा। इसी तरह अगर पृथ्वी के दक्षिणी ध्रुव पर खड़ा हुआ जाए तो सिर के बिलकुल ऊपर खगोलीय गोले पर दिखने वाला बिंदु 'खगोलीय दक्षिणी ध्रुव' होगा।Horizons: Exploring the Universe, Michael Seeds, Dana Backman, pp. 18, Cengage Learning, 2011, ISBN 978-1-111-43020-7, ... The apparent pivot points are the north celestial pole and the south celestial pole located directly above Earth's north and south poles. Halfway between the celestial poles lies the celestial equator ...

 खगोलीय ध्रुवों के पास स्थित तारे 
रात में ध्रुव तारा उत्तरी खगोलीय ध्रुव के बहुत समीप पड़ता है जबकि ऑक्टैन्ज़​​ तारामंडल का धुंधला-सा दिखने वाला सिग्मा ऑक्टैनिस​ तारा दक्षिणी खगोलीय ध्रुव के पास पड़ता है।Astronomy with a Home Computer, Neale Monks, pp. 65, Springer, 2005, ISBN 978-1-85233-805-3, ... the northern celestial pole ... corresponds almost exactly to the position of the bright star Polaris ... there are no bright stars so close to southern celestial pole, only a relatively dim star, Sigma Octanis ...

 इन्हें भी देखें 
 खगोलीय गोला
 खगोलीय विषुवत वृत्त
 खगोलीय निर्देशांक पद्धति

 सन्दर्भ 

श्रेणी:खगोलशास्त्र
श्रेणी:खगोलीय निर्देशांक प्रणाली
चौबोला

thumb|250px|'सुल्ताना डाकू' नामक मशहूर नौटंकी का एक प्रदर्शन - नौटंकियों में चौबोले बहुत प्रयोग होते हैं
चौबोला या चौबोल उत्तर भारत और पाकिस्तान की काव्य परम्परा में प्रयोग होने वाली चार पंक्तियों की एक छंद शैली है, जो अक्सर लोक-गीत में प्रयोग की जाती है।

 उदाहरण 
चौबोलों का प्रयोग अक्सर नौटंकियों में होता है और इसके कुछ अच्छे उदाहरण 'सुल्ताना डाकू नौटंकी' में मिलते हैं। मिसाल के लिए एक दृश्य में सुल्ताना अपनी प्रेमिका को समझाता है कि वह ग़रीबों की सहायता करने के लिए पैदा हुआ है और इसीलिए अमीरों को लूटता है।Grounds for Play: The Nautanki Theatre of North India, Kathryn Hansen, pp. 139, University of California Press, 1991, ISBN 978-0-520-07273-2, ... The opening chaubola states: 'It was his job to loot the treasuries of the rich / And always bring relief to the poor and helpless.' Somewhat later Sultana declares his mission to be that of an equalizer sent by God: 'For those who have found wealth and given not a penny to charity, God has made me the enemy. / For those who are poor and have no consoler, I have been born to share their sorrows.' ... उसकी प्रेमिका (नील कँवल) कहती है कि उसे सुल्ताना की वीरता पर नाज़ है (इसमें रूहेलखंड की कुछ खड़ी-बोली है):
सुल्ताना
प्यारी कंगाल किस को समझती है तू?
कोई मुझ सा दबंगर न रश्क-ए-कमर
जब हो ख़्वाहिश मुझे लाऊँ दम-भर में तब
क्योंकि मेरी दौलत जमा है अमीरों के घर
नील कँवल
आफ़रीन, आफ़रीन, उस ख़ुदा के लिए
जिसने ऐसे बहादुर बनाए हो तुम
मेरी क़िस्मत को भी आफ़रीन, आफ़रीन
जिस से सरताज मेरे कहाए हो तुम
सुल्ताना
पा के ज़र जो न ख़ैरात कौड़ी करे
उन का दुश्मन ख़ुदा ने बनाया हूँ मैं
जिन ग़रीबों का ग़मख़्वार कोई नहीं
उन का ग़मख़्वार पैदा हो आया हूँ मैंसुल्ताना
प्यारी कंगाल किस को समझती है तू?
कोई मुझ-सा दबंग नहीं
जब मेरी मर्ज़ी हो एक सांस में ला सकता हूँ
क्योंकि अमीरों की दौलत पर मेरा ही हक़ है
नील कँवल
वाह, वाह, उस ख़ुदा के लिए
जिसने ऐसे बहादुर बनाए हो तुम
मेरी क़िस्मत को भी वाह, वाह
जिस से सरताज मेरे कहाए हो तुम
सुल्ताना
पा के सोना जो कौड़ी भी न दान करे
ख़ुदा ने मुझे उनका दुश्मन बनाया है
जिन ग़रीबों का दर्द बांटने वाला कोई नहीं
उन का दर्द हटाने वाला बनकर मैं पैदा हुआ हूँ

प्रसिद्ध उर्दू नाटक इंदर सभा के एक दृश्य में देवताओं के राजा इन्द्र अपने दरबार में प्रवेश करते हैं और एक चौबोले में कहते हैं कि:Changing South Asia: City and culture, Kenneth Ballhatchet, David D. Taylor, Centre of South Asian Studies, The School of Oriental & African Studies, University of London, 1984, ... Raja Indar at first performs a dance and then sings a chaubola, in which he proclaims, Raja hun main quam ka ...

मूल उर्दूदेवनागरीराजा हूँ मैं क़ौम का और इंदर मेरा नाम
बिन परियों की दीद के मुझे नहीं आराम
मेरा संगलदीप में मुल्कों-मुल्कों राज
जी मेरा है चाहता कि जलसा देखूँ आज

 इन्हें भी देखें 
 छंद
 इंदर सभा

 सन्दर्भ 

श्रेणी:छंद
श्रेणी:कविताएँ
दिगंश

thumb|240px|right|किसी वस्तु का दिगंश (ऐज़िमुथ) दर्शक से मानक दिशा और दर्शक से उस वस्तु की दो रेखाओं के बीच का कोण (ऐंगल) होता है - इस चित्र में मानक दिशा उत्तर (N) है और जिस वस्तु का दिगंश बताया जा रहा है वह एक तारा है
दिगंश या ऐज़िमुथ (azimuth) किसी गोलीय निर्देशांक प्रणाली (spherical coordinate system) में एक विशेष कोण (ऐंगल) के माप का नाम है।

उदाहरण के लिए, अगर धरती पर खड़े किसी दर्शक के लिए किसी तारे का दिगंश मापना हो तो खगोलीय निर्देशांक पद्धति के अनुसार यह किया जा सकता है। इसमें दर्शक को खगोलीय गोले के उत्तरी ध्रुव से जोड़ने वाली काल्पनिक रेखा मानक दिशा होती है। दर्शक का चारों ओर का क्षितिज एक समतल होता है, जिसमें यह मानक दिशा की रेखा भी विद्यमान होती है। दर्शक को तारे से जोड़ने वाली एक अन्य रेखा को लम्ब (परपेंडिक्युलर) के प्रयोग से इस समतल पर उतारा जाने से दर्शक और समतल पर उस तारे के नीचे वाले बिंदु के बीच एक दूसरी रेखा बनती है। इस रेखा और मानक दिशा की रखा के बीच का कोण ही दिगंश कहलाता है।Satellite Communications Network Design and Analysis, Kenneth Y. Jo, pp. 477, Artech House, 2011, ISBN 978-1-60807-195-1, ... The new Cartesian coordinate system may then be converted to a spherical coordinate system. The resulting angles correspond to the azimuth and elevation angles to each terminal as viewed from the satellite ...

नौवहन, खगोलशास्त्र, अभियांत्रिकी और सैन्य क्षेत्र में मिसाइल इत्यादि की उड़ान निर्धारित करने के लिए दिगंश का बहुत प्रयोग होता है। दिगंश एक कोण है इसलिए इसका माप आमतौर पर डिग्री (°) में किया जाता है।

 इन्हें भी देखें 
 गोलीय निर्देशांक पद्धति
 खगोलीय ध्रुव
 खगोलीय गोला
 चुम्बकीय दिक्पात

 सन्दर्भ 

श्रेणी:नौवहन
श्रेणी:जल यातायात
श्रेणी:कोण
प्रेक्षणात्मक खगोलिकी

right|thumb|250px|किट शिखर राष्ट्रीय वेधशालापर मायाल दूरबीन 
अवलोकन खगोल विज्ञान खगोलीय विज्ञान का एक प्रभाग है, जो कि सैद्धांतिक खगोल भौतिकी के विपरीत, जो मुख्य रूप से भौतिक मॉडल के औसत दर्जे का प्रभाव खोज रही है, यह दूरबीन और अन्य खगोलीय उपकरण का उपयोग करके आकाशीय पिंडों को अवलोकित करने की प्रथा है। एक विज्ञान के रूप में, खगोल विज्ञान के दूर ब्रह्मांड के गुणों के साथ प्रत्यक्ष प्रयोग संभव नहीं हैं। तथापि, खगोलविदों एक विशाल संख्या में तारकीय घटना की जांच कर सकते हैं। यह अनुमति देता है के लिए अवलोकन डेटा का रेखांकन और सामान्य प्रवृत्तियों को दर्ज कर सकते हैं।

श्रेणी:खगोलशास्त्र
*
खगोलीय निर्देशांक पद्धति

thumb|230px|खगोलीय गोले पर एक तारे के तीन भिन्न खगोलीय निर्देशांक प्रणालियों में माप: भूमध्यीय प्रणाली (नीली), गैलेक्सीय प्रणाली (पीली) और क्रांतिवृत्तीय प्रणाली (लाल)
खगोलीय निर्देशांक पद्धति (celestial coordinate system) ब्रह्माण्ड में किसी भी प्रकार की खगोलीय वस्तु (ग्रह, उपग्रह, तारा, गैलेक्सी, नीहारिका, वग़ैराह) का स्थान निर्धारित करने का एक तरीक़ा है। जहाँ तक मनुष्यों का अनुभव है पूरा ब्रह्माण्ड एक तीन आयामों (डायमेंशन) वाला क्षेत्र है। इसमें एक निर्देशांक पद्धति के ज़रिये किसी भी स्थान को अंकों के साथ बताया जा सकता है।

 विभिन्न खगोलीय निर्देशांक 
खगोलशास्त्रियों के समुदाय में कई भिन्न खगोलीय निर्देशांक प्रणालियों का इस्तेमाल होता है।Astronomy Methods: A Physical Approach to Astronomical Observations, Hale Bradt, Cambridge University Press, 2003, ISBN 978-0-521-53551-9, ... Thus there are an infinite number of possible coordinate systems. Any such system is known as a celestial coordinate system. The system most used by astronomers and navigators makes use of equatorial coordinates ... इन सब में एक 'मूल समतल' (fundamental plane) चुना जाता है (जो खगोलीय गोले को दो गोलार्धों में बांटता है) और एक प्रमुख दिशा (primary direction) को चुना जाता है। अब किसी भी वस्तु का स्थान तीन चीज़ों से बताया जा सकता है:
 वह जिस समतल में है उसका मूल समतल से क्या कोण (ऐंगल) बनता है
 वह जिस दिशा में है उसका प्रमुख दिशा से क्या कोण बनता है
 खगोलीय गोले के केन्द्रीय बिंदु से दूरी

सबसे ज़्यादा प्रयोगित प्रणालियाँ नीचे की तालिका में दी गई हैं। हर एक का नाम उसके चुने हुए मूल समतल के नाम पर रखा गया है।

 निर्देशांक प्रणालीCoordinate Systems , Steve Majewski, UVa Department of Astronomy, Accessed 19 मार्च 2011 केन्द्रीय बिंदु मूल समतल ध्रुव प्रमुख दिशा निर्देशांक क्षितिजीय(इसे Alt/Az या El/Az भी बुलाया जाता है) प्रेक्षक (देखने वाला) क्षितिज शिरोबिंदु / अधोबिंदु क्षितिज का उत्तर और दक्षिण ऊँचाई / दिगंश (a या A) विषुवतीय  पृथ्वी का केन्द्र (पृथ्वीकेन्द्रीय) / सूरज का केन्द्र (सूर्यकेन्द्रीय) खगोलीय विषुवत वृत्त खगोलीय ध्रुव बसंत विषुव क्रांति  (δ) / रेखांश (α) या घंटे का कोण (h) क्रांतिवृत्तीय पृथ्वी का केन्द्र (पृथ्वीकेन्द्रीय) / सूरज का केन्द्र (सूर्यकेन्द्रीय) क्रांतिवृत्त क्रांतिवृत्तीय ध्रुव बसंत विषुव क्रांतिवृत्तीय आक्षांश (β) / क्रांतिवृत्तीय रेखांश (λ) गैलेक्सीय सूरज का केन्द्रीय बिंदु गैलेक्सीय समतल गैलेक्सीय ध्रुव गैलेक्सीय केंद्र गैलेक्सीय आक्षांश (b) / गैलेक्सीय रेखांश (l) पारगैलेक्सीय पारगैलेक्सीय समतल पारगैलेक्सीय ध्रुव गैलेक्सीय और पारगैलेक्सीय समतलों की कटाव रेखा पारगैलेक्सीय आक्षांश (SGB) / पारगैलेक्सीय रेखांश (SGL)

 इन्हें भी देखें 
 दिगंश (ऐज़िमुथ)
 खगोलीय गोला
 गोलीय निर्देशांक पद्धति

 सन्दर्भ 

 बाहरी कड़ियाँ
खगोल विज्ञान केन्द्र, कोलकाता

श्रेणी:खगोलीय निर्देशांक प्रणाली
श्रेणी:निर्देशांक प्रणालियाँ
श्रेणी:खगोलशास्त्र
पेशियों का खिंचाव

right|thumb|300px|क्षतिग्रस्त पेशियाँ
जब अत्यधिक खिंचाव के कारण पेशियों के फाइबर फट जाते हैं तो इसे पेशियों का खिंचाव (pulled muscle) कहते हैं। इसी तरह का घाव यदि स्नायुओं (लिगामेन्ट्स) में हो तो उसे मोच (स्प्रेन) कहते हैं।

 लक्षण 
मुख्य लक्षण हैं - कुछ सीमित स्थानों पर दर्द, अकड़न (स्टिफनेस), क्षतिग्रस्त पेशियों के आसपास त्वचा का रंग बदल जाना आदि

 उपचार 
 बचाव - वस्तुओं से टक्कर न लगे इसके लिये कोमल पैड लगाइये।

 आराम कीजिए। 

 बर्फ : सूजन कम करने के लिये बर्फ लगाना चाहिये। किन्तु एक बार में २० मिनट से अधिक समय तक बर्फ नहीं लगाना चाहिये।

 संपीडन (कम्प्रेसन) : प्रभावित क्षेत्र पर एसीई कोमल पट्टी लगाइये। इससे सूजन कम होगी।

 ऐसी स्थिति में लेटिये/बैठिये/सोइए ताकि प्रभावित क्षेत्र हृदय के स्तर पर बना रहे। इससे प्रभावित क्षेत्र में रक्त का अत्यधिक संचार होने से बचता है।

 इन्हें भी देखें 
 मोच

श्रेणी:मांसपेशियों के रोग
मोच

right|thumb|300px|गुल्फ (ऐंकल) का मोच
किसी अस्थिसंधि (ज्वाइंट) के स्नायु (लिगामेन्ट) जब अपनी क्षमता से अधिक खिंच जाते हैं तो इस प्रकार की चोट को मोच (sprain) कहते हैं। चोट लगने के साथ ही सूजन शुरू हो जाती है। मोच किसी भी जोड़ में हो सकता है पर एड़ी और कलाई के जोड़ पर ज्यादा मोच आती है।

लिगामेंट्स कठोर, लचीले और रेशेदार ऊतक होते हैं, जो जोड़ों में दो हड्डियों को आपस में जोड़ने का काम करते हैं। मोच के दौरान लिगामेंट में थोड़ी बहुत चोट भी लग सकती है या ये पूरी तरह अलग भी हो सकते हैं। 
 
लक्षण और निदान
मोच का निदान भौतिक परिक्षण द्वारा किया जा सकता है। दर्द, सूजन, बुंदी चोट (ब्रुस), इससे जोड़ों को हिलाने-डुलाने में कष्ट और अस्थिबंध के फटने पर चट-चट की आवाज होती है। प्रभावित अंग का इस्तेमाल करने में मुश्किल होता है।

इलाज
साधारण मोच या फिर आघात से हुई गठिया में दर्द का इलाज आराम करना और दर्द निवारक दवाएँ (जैसे ऐस्परीन या आईबूप्रोफेन) लेना है। सूजन की जगह पर हल्के कसकर पट्टी बाँध देने से सूजन कम हो जाती है और आराम पड़ता है। मोच को ठीक होने के लिए 2 से 3 दिनों तक चोट के हिस्से को कम हिलाने-डुलाने से मदद मिल सकती है।

अस्थिबंध (लिगामेंट) की क्षमता से अधिक खींच जाने या मॉसपेशीयॉ के फटने में शल्यक्रिया की जरूरत पड़ सकती है। 

 इन्हें भी देखें 
 मांसपेशियों का खिंचाव

 सन्दर्भ 

श्रेणी:रोग
श्रेणी:मोच, विकृति, संधिच्युति
राय कृष्णदास

राय कृष्णदास (जन्म- 13 नवम्बर 1892, वाराणसी, उत्तर प्रदेश ; मृत्यु- 21 जुलाई 1980) हिन्दी गद्यगीत के प्रवर्तक थे। इन्होंने भारत कलाभवन की स्थापना की थी, जो काशी हिन्दू विश्वविद्यालय का अंग है। कला के क्षेत्र में अप्रतिम योगदान के कारण राय कृष्णदास को भारत सरकार द्वारा 'पद्म विभूषण' की उपाधि प्रदान की गयी।

जीवनवृत्त
राय कृष्णदास का जन्म 13 नवम्बर 1892 को वाराणसी के प्रतिष्ठित राय परिवार में हुआ था। भारतेन्दु हरिश्चन्द्र से पारिवारिक सम्बन्ध होने के कारण राय साहब का परिवार साहित्य और कलाप्रेमी था, जिसका राय साहब पर गहन प्रभाव पड़ा। राय साहब के पिता राय प्रह्लाददास हिन्दी प्रेमी थे। जयशंकर प्रसाद और मैथिलीशरण गुप्त से निकट सम्पर्क के कारण राय साहब आठ वर्ष की अवस्था से ही कविता रचने लगे थे।
राय साहब बारह वर्ष के ही थे, तभी उनके पिता का असमय निधन हो गया। अतः उनकी स्कूली शिक्षा बाधित हो गयी। उन्होंने स्वाध्याय से ही हिन्दी, अंग्रेजी और बंगला भाषा-साहित्य का गहन अध्ययन किया। राय साहब अद्भुत स्मरणशक्ति सम्पन्न थे। अज्ञेय जी ने 'स्मृति लेखा' में उन्हें 'स्मरण का स्मृतिकार' कहा है।

महनीय कार्य
भारतीय कला के क्षेत्र में राय साहब का अप्रतिम योगदान है। कला के प्रति राय साहब इतने समर्पित रहे कि जनवरी 1920 में अपने खर्चे से 'भारतीय कला-परिषद्' की स्थापना की, जो 1930 में नागरी प्रचारिणी सभा का अभिन्न अंग हो गया।
1950 में काशी हिंदू विश्वविद्यालय में 'भारत कलाभवन' की स्थापना में राय साहब का ही योगदान रहा।

साहित्यिक अवदान
राय साहब विलक्षण प्रतिभा के धनी थे। स्मरण शक्ति तो अद्वितीय थी ही, ज्ञान का अक्षय कोष भी उनके पास था। जयशंकर प्रसाद जी अपनी रचनाओं के सम्बन्ध में उनसे हमेशा सलाह लेते थे। गुप्त जी की 'भारत-भारती' का जो रूप आज है, उसमें राय साहब की महती भूमिका है। 'निराला' के प्रबंध काव्य 'तुलसीदास' की भूमिका राय साहब ने ही लिखी है। अज्ञेय जी की साहित्यिक प्रतिभा के निर्माण में राय साहब का अनुपम योगदान है।
अपने सौम्य व्यवहार, अनुपम कला-प्रेम और अद्वितीय स्मरण-शक्ति के कारण राय साहब हिन्दी समाज में 'नेही', 'सरकारजी', 'कला निधि', 'आर्टफुल मैन' और 'आर्ट हिस्टोरियन' के रूप में समादृत हैं।

सम्मान और पुरस्कार
भरतीय कला और संस्कृति के शिखर पुरुषों अवनीन्द्रनाथ ठाकुर, नंदलाल बसु और काशी प्रसाद जायसवाल से राय साहब की घनिष्ठता रही। इससे राय साहब की कलात्मक अभिरुचि और प्रतिभा में व्यापक संवर्धन हुआ।
कला और साहित्य के क्षेत्र में राय साहब के अप्रतिम योगदान के कारण उन्हें मेरठ और काशी विश्वविद्यालयों द्वारा डी०लिट्० की उपाधि से सम्मानित किया गया। भारत सरकार ने 1963 में उन्हें 'पद्मभूषण' और 1980 में 'पद्मविभूषण' से सम्मानित किया।
'साहित्य वाचस्पति' से सम्मानित होने के साथ ही राय साहब को 'ललित कला अकादमी' का फेलो भी नामित किया गया।

रचनाएँ 
काव्य संग्रह- ब्रजरज (ब्रजभाषा), भावुक (खड़ीबोली)

कला- भारत की चित्रकला, भारत की मूर्तिकला

गद्यगीत- साधना(1916), छायापथ(1929), प्रवाह(1931)। 

संवादात्मक निबन्ध- संलाप(1925), प्रवाल(1929)।

कहानी संग्रह- अनाख्या, सुधांशु, आँखों की थाह

अनुवाद- खलील जिब्रान के 'दि मैड मैन' का 'पगला' शीर्षक से हिन्दी अनुवाद।

संस्मरण- जवाहर भाई

संपादन- कलानिधि (हिन्दी त्रैमासिक)

 सन्दर्भ 
1. 'हिन्दी के निर्माता'- कुमुद शर्मा

2. 'स्मृति-लेखा'- अज्ञेय

3. 'हिन्दी साहित्य कोश' द्वितीय भाग- संपादक: डॉ० धीरेन्द्र वर्मा

 इन्हें भी देखें
 भारत कला भवन (वाराणसी)
 राय आनंद कृष्ण

 बाहरी कड़ियाँ 
राय कृष्णदास (भारतखोज)

श्रेणी:हिन्दी साहित्यकार
श्रेणी:पद्मभूषण
श्रेणी:वाराणसी के लोग
श्रेणी:1892 में जन्मे लोग
श्रेणी:१९८० में निधन
इंजन स्टार्टर

right|thumb|300px|गाड़ियों को स्टार्ट करने वाला मोटर
सभी प्रकार के अन्तर्दहन इंजनों को स्टार्ट करने के लिये किसी वाह्य ऊर्जा-स्रोत का उपयोग करके उन्हें कुछ चक्कर घुमाना पड़ता है क्योंकि वे अचालित अवस्था में (अर्थात् शून्य RPM पर) अन्तर्दहन इंजन बलाघूर्ण नहीं पैदा करता।। इस कार्य के लिये प्रयुक्त होने वाली युक्ति को इंजन प्रवर्तक या इंजन स्टार्टर कहते हैं। मोटर स्टार्टर द्वारा कुछ चक्कर घुमाने के बाद इंजन स्वयं अपनी शक्ति से घूमने लगता है और स्टार्टर को तुरन्त बन्द कर दिया जाता है।

इंजन स्टार्टर कई प्रकार के होते हैं जैसे - वैद्युत मोटर, वायुचालित मोटर (pneumatic motor), द्रवचालित मोटर (hydraulic motor) आदि। किन्तु आजकल अधिकांशतः बैटरी-चालित डीसी मोटर ही इस काम के लिए सबसे अधिक प्रयुक्त होता है।

 विभिन्न प्रकार 
 मांसपेशियों की शक्ति द्वारा (रस्सी खींचना, हैंडिल मारना, किक मारना, पेडल चलाना आदि)

 सहायक अंतर्दहन इंजन (बड़े इंजनों को स्टार्ट करने के लिए लगभग १०% क्षमता का छोटा इंजन पहले चलाया जाता है।)

 दाबित वायु : जलयान, हथियारबन्द गाड़ियों आदि के विशाल डीजल इंजनों को चालू करने के लिए दाबित वायु का प्रयोग करते हैं। पहले इसी विधि से पिस्टन वाले वयुयानों को भी चालू किया जाता था।

 सन्दर्भ 

 इन्हें भी देखें
 प्रज्वलन प्रणाली (इग्नीशन सिस्टम)

श्रेणी:गाड़ियों के अवयव
न्कोसाज़ना दलामिनी-ज़ुमा

thumb|right|225px|न्कोसाज़ना दलामिनी-ज़ुमा

न्कोसाज़ना क्लैरिस दलामिनी ज़ुमा ()(जन्म : २७ जनवरी १९४९) दक्षिण अफ्रीका की एक राजनीतिज्ञ हैं। ये अफ्रीकी संघ की पहली महिला अध्यक्ष हैं।

 सन्दर्भ 

श्रेणी:राजनीतिज्ञ
श्रेणी:दक्षिण अफ़्रीका
श्रेणी:जीवित लोग
श्रेणी:1949 में जन्मे लोग
प्रवीण गोर्धान

प्रवीन जमनादास गोर्धान (तमिल: பிரவின் ஜம்னாதாஸ் கோர்தான்) (जनम १२ अप्रैल १९४९) एक दक्षिण अफ़्रीकी राजनीतिज्ञ और मई २००९ के बाद से वित्त मंत्री।

 जीवनी 
स्कूल का दौरा करने के बाद गोर्धन डरबन - वेस्त्विल्ल के विश्वविद्यालय में फार्मेसी का अध्ययन किया और फार्मेसी के एक स्नातक के साथ स्नातक की उपाधि प्राप्त की। वह तो राजा एडवर्ड वी डरबन में अस्पताल में फार्मासिस्ट के रूप में १९७४-१९८१ में काम किया।

इस समय के दौरान वह अपने राजनीतिक भागीदारी शुरू किया और १९७४-१९९० १९७७-१९९० नेटाल इंडियन कांग्रेस के कार्यकारी सदस्य और अफ्रीकी नेशनल कांग्रेस (एएनसी) की सदस्य थी। १९८० में वह १९८४ तक डरबन के आवास एक्शन कमेटी के अध्यक्ष और सचिव और इस समारोह बन गया।

परिवर्तन और दक्षिण अफ्रीका में रंगभेद के लिए एक अंत के लिए बातचीत के समय में, गोर्धन कई संगठनों और संस्थाओं में सक्रिय था और शामिल है, एक लोकतांत्रिक दक्षिण अफ्रीका के लिए १९९१-१९९४ कन्वेंशन के अध्यक्ष (CODESA) और १९९३ में जोहानसबर्ग समाप्त करना रंगभेद में बहुदलीय सम्मेलन और १९९३-१९९४ संक्रमणकालीन कार्यकारी परिषद के सह अध्यक्ष के सह - अध्यक्ष को व्यवस्थित सत्ता के हस्तांतरण पर नजर रखने के लिए।

पहले स्वतंत्र चुनाव में एएनसी की राष्ट्रीय असेंबली के एक सदस्य के रूप में उम्मीदवार के रूप में वह १९९४ में चुने गए थे और १९९८ उन में से एक था। यह १९९५-१९९७ की अवधि के दौरान वह डरबन वेस्त्विल्ल के विश्वविद्यालय के विश्वविद्यालय के बोर्ड के एक सदस्य था। उन्होंने यह भी, नेशनल असेंबली की संवैधानिक समिति के अध्यक्ष १९९६-१९९८।

१९९८ अंदर उसकी संसद से सेवानिवृत्ति के बाद वह पहली डिप्टी (उपायुक्त), निदेशक और दक्षिण अफ़्रीकी वित्तीय सेवा प्राधिकरण दक्षिण अफ्रीकी राजस्व सेवा (सार्स) के १९९९ सिर (आयुक्त) था। इस स्थिति में वह २००९ तक दस साल के लिए रखा है और २००० और २००६ के बीच, विश्व सीमा शुल्क संगठन (WCO) के अध्यक्ष उस समय के दौरान।

उनके प्रयासों के लिए उन्होंने २००७ में दक्षिण अफ्रीका के विश्वविद्यालय से सम्मानित किया गया विषय व्यापार संचालन प्रबंधन और केप टाउन विश्वविद्यालय में डॉक्टरेट की मानद उपाधि कानून के क्षेत्र में डॉक्टरेट की मानद।

के रूप में दक्षिण अफ्रीका के नए राष्ट्रपति जैकब जुमा के चुनाव के बाद, गोर्धन १० मई २००९ को जुमा मंत्रिमंडल में वित्त मंत्री नियुक्त किया था। इस क्षमता में, वह ट्रेवर मैनुएल द्वारा सफल हो गया था, जो राष्ट्रीय योजना आयोग के लिए राष्ट्रपति के मंत्री की बारी में।

बजट प्रस्तुत करने में, वह एएनसी यूथ लीग की अध्यक्ष थी, जूलियस मालेमा पर हमला किया। यह उसे भंग में पार्टी के खिलाफ बजट की योजना बनाने का आरोप लगाया और खाते में लेने के बच्चों और किशोरों की जरूरतों के लिए पर्याप्त नहीं है। संघ और योजनाओं का बजट गोर्धान के लेकिन समर्थन और एएनसी और कांग्रेस दक्षिण अफ़्रीकी ट्रेड यूनियन (COSATU), दक्षिण अफ्रीका में सबसे बड़ा संघ महासंघ की राष्ट्रीय कार्यकारिणी परिषद के समर्थन थे।S.African trade unions back finance minister Gordhan . In: Reuters vom 15. März 2010; Malema won't be punished - for now . In: News24 vom 14. März 2012

 सन्दर्भ 

श्रेणी:1949 में जन्मे लोग
श्रेणी:जीवित लोग
श्रेणी:दक्षिण अफ़्रीका के लोग
अराणमुला नौका दौड़

अराणमुला नौका दौड़ भारत के दक्षिण-पश्चिमी राज्य केरल की सर्वप्राचीन नौका दौड़ है। इसका आयोजन ओणम पर्व के अवसर पर (लगभग अगस्त-सितंबर माह में) अराणमुला नामक स्थान पर भगवान श्रीकृष्ण एवं अर्जुन को समर्पित एक मंदिर के निकट किया जाता है। स्पर्धा के दर्शकों द्वारा किये जाने वाले उच्चस्वरीय गान एवं कोलाहल से उत्साहवर्धन करते हुए नौकाएं जोड़ों में चलती हैं।द केरल कंपैनियन, केरल पर्यटन विभाग, पृष्ठ ४० १९७२ में उत्सव के कार्यक्रम में नौका-स्पर्धा को भी जोड़ा गया था। इस सर्पनौका-स्पर्धा को देखने हेतु हज़ारों की संख्या में दर्शक पम्पा नदी के तटों पर खड़े रहते हैं। वर्ष २००९ में इक्तालीस सर्प नौकाएं, जिन्हें चुण्डन वल्लम कहा जाता है, ने सप्र्धा में भाग लिया था। नौका-चालक श्वेत मुण्डू एवं पगड़ियां बांधे परंपरागत नौका गीत गाते हुए नौका चालन करते हैं। नौका के अग्र-सिरे पर बंधी सुनहरी झालर, पताकाएं एवं नौका के मध्य भाग में लगी सजी धजी छतरियाँ उसकी छटा को चार चाँद लगाती हैं।

 अरणमूल मन्दिर 
thumb|300px|right|अरणमूल पार्चुथसारती मंदिर
अरणमूल केरल राज्य की राजधानी से १२८ कि.मी दूर स्थित स्थान है। यह पम्पा नदी के तट पर स्थित है। यहां प्रसिद्ध अरणमूल मंदिर भगवान श्री पार्थसारथी (श्रीकृष्ण) को समर्पित है, जो यहां अपने प्रिय सखा अर्जुन के सारथी बने हुए दर्शाये गए हैं। इस मंदिर की अनुमानित आयु लगभग १७०० वर्ष है।

 पाल्लियोदम (सर्प नौका) 
अरणमूल की विशेष सर्प-नौका (चुण्डन वल्लम) को पाल्लियोदम कहते हैं। इन्हें भक्तगण यहां के पूज्य आराध्य भगवान पार्थसारथी के दिव्य वाहन के रूप में चलाते हैं। ये पाल्लियोदम पम्पा नदी के विभिन्न तटीय भागों के विभिन्न करों से आती हैं। प्रत्येक में सामान्यतः ४ चालक, गायक एवं सहायक होते हैं। नौका को स्वर्णिम झालरों एवं पताकाओं से सजाया जाता है। इनके मध्य में दो से तीन सजी-धजी छतरियाँ भी लगी रहती हैं।

 सन्दर्भ 

 बाहरी कड़ियाँ 
 
 वल्लमकल्ली २०१०
 अरणमूल
 एक विदेशी पर्यटक का अनुभव, अरणमूल - २०१० 

श्रेणी:हिन्दू त्यौहार
श्रेणी:केरल की संस्कृति
श्रेणी:केरल की नौका दौड़
देवदत्त रामकृष्ण भांडारकर

देवदत्त रामकृष्ण भांडारकर (19 नवम्बर 1875 -1950) महाराष्ट्र के इतिहासशोधक एवं पुरातत्वशास्त्री थे। आप रामकृष्ण गोपाल भांडारकर के सबसे छोटे पुत्र थे।

 परिचय 
पालि तथा पुरा लिपि लेकर एम. ए. पास करने के पहले ही आपने 'महाराष्ट्र के प्राचीन नगर' शीर्षक एक महत्वपूर्ण लेख लिखा था। सन्‌ 1900 में उन्होंने दो और निबंध लिखे- 'गुजरात राष्ट्रकूट कुमार कर्क प्रथम का नवसारी ताम्र अधिकारपत्र' तथा 'कुषाण शिलालेख और शक संवत्‌ के उद्भव का प्रश्न'। इंडोसीथियन राजाओं का जो वंशक्रम उन्होंने दूसरे निबंध में निश्चित किया था उसे बाद में बार्थ और विंसेंट स्मिथ ने भी मान लिया। उन्होंने भारतीय जनगणना विभाग के बंबई कार्यालय में रहकर रिपोर्ट के 'धर्म और संप्रदाय' तथा 'जातियाँ और कबीले' नामक परिच्छेद लिखे। अहीरों, गुर्जरों तथा गुहलोतों पर उन्होंने विशेष निबंध लिखे।

सन्‌ 1904 में वे भारत के पुरातत्व सर्वेक्षण विभाग में नियुक्त हो गए और जुलाई, 1917 तक वहीं काम करते रहे। फिर वे कललकत्ता विश्वविद्यालय में भारत के प्राचीन इतिहास तथा संस्कृति के प्रोफेसर नियुक्त हुए। विदिशा के निकट उन्होंने जो खुदाई कराई वह अनेक दृष्टियों से महत्वपूर्ण प्रमाणित हुई। ईसा पूर्व द्वितीय शती के वास्तविक फौलाद के टुकड़े, मौर्ययुग में प्रयुक्त होनेवाला चूने का मसाला, यज्ञकुंडों में लगाई जानेवाली अग्निसह मिट्टी की ईटें इत्यादि कई वस्तुओं का पता उन्होंने लगाया। इस काल की उनकी तीन महत्वपूर्ण पुस्तकें ये हैं- इंडियन न्यूमेसमैटिक्स (भारतीय मुद्रा विज्ञान), अशोक तथा किंगशिप ऐंड डेमॉक्रैटिक इंस्टिट्यूशन्स ऑव ऐंशेंट इंडिया (प्राचीन भारत में राजातंत्र एवं लोकतंत्रात्मक संस्थाएँ)। उन्होंने बनारस हिंदू विश्वविद्यालय तथा मद्रास विश्वविद्यालय में भारतीय शासन व्यवस्था एवं प्राचीन भारतीय संस्कृति पर अनेक व्याख्यान दिए। गुप्त शिलालेखों का विवरण देनेवाली पुस्तक 'कार्पस इंस्क्रिप्टिओनम इंडिकेरम' का द्वितीय संशोधित संस्करण उन्होंने बड़े परिश्रम से तैयार किया, जो इस विषय का उनका बहुमूल्य अंशदान है।

श्रेणी:इतिहासकार
श्रेणी:भारतीय पुरातत्वविद
थियोडोर रोजैक

300px|right|thumb| थियोडोर रोजैक 

थियोडोर रोजैक (Theodore Roszak) (15 नवम्बर 1933 – 5 जुलाई 2011) कैलिफोर्निया स्टेट यूनिवर्सिटी, ईस्ट बे में इतिहास प्रतिष्ठित आचार्य (professor emeritus) थे। सन् 1969 में लिखी उनकी पुस्तक 'द मेकिंग ऑफ काउण्टर कल्चर' (The Making of a Counter Culture) से उनको बहुत प्रसिद्धि मिली।

 बाहरी कड़ियाँ 
 थियोडोर रोजैक (एक नजर इधर भी)
 ""Social critic and professor Theodore Roszak wrote The Making of a Counter Culture in 1968" - PBS
 "Flashing back to Woodstock" - CNN
 Interview on Forum (KQED)
 Interview
 Maclean's Interview: Theodore Roszak: The Making of an Elder Culture by Anne Kingston. August 20, 2009

श्रेणी:अमेरिकी उपन्यासकार
कनेसेट

450px|right|thumb|केनेसेट (दक्षिणी भाग)

कनेसेट (अंग्रेजी: Knesset ; हिब्रू : הַכְּנֶסֶת‎‎ [haˈkneset]) इजराइल का एकसदनीय विधायिका का नाम है। 'केनेसेट' का शाब्दिक अर्थ 'सभा' है। यह जेरुसलम के गिवत राम में स्थित है। केनेसेट इजराइली शासन की विधायिक शाखा है; यह कानून पारित करती है, राष्ट्रपति और प्रधानमंत्री का चुनाव करती है, कैबिनेट को मंजूरी देती है तथा सरकार के कामकाज की निगरानी करती है। इसके अलावा यह राष्ट्रपति को स्टेट कम्ट्रोलर के लिये उम्मीदवार संस्तुत करती है।

 बाहरी कड़ियाँ 
 इजराइल का राजनीतिक ढांचा और चुनाव
 Official website 
 Parliament building envisioned by Herzl, Boris Schatz and Richard Kaufmann
 Planning and Construction History in Photographs

 

श्रेणी:इज़राइल
सलवार कमीज़

सलवार कमीज(या शलवार क़मीज़) दक्षिण एशिया और मध्य एशिया के पुरुषों और महिलाओं का पारंपरिक परिधान है। सलवार एक पतलून या पाईजामह है और क़मीस एक लंबा है।

 इतिहास 
thumb|left|150px|एक हिन्दू लड़की के चित्र कराची, सिंध, संकीर्ण सलवार & कमीज में. ग. 1870. भारत प्राच्य और कार्यालय संग्रह, ब्रिटिश लाइब्रेरी
thumb|left|150px|कराची, सिंध, से एक सलवार और ब्लाउज में एक मुस्लिम लड़की के चित्र. ग. 1870. भारत प्राच्य और कार्यालय संग्रह, ब्रिटिश लाइब्रेरी

पैंट, या सलवार, पंजाबी मेंसलवार के रूप में जाना जाता है: ਸਲਵਾਰ ਕ਼ਮੀਜ਼ सलवार, या शलवार के શલવાર કમીજ઼ गुजराती सलवार, या शलवार और उर्दू में शलवार क़मीज़: شلوار قمیض. शब्द फ़ारसी से आता है: شلوار, पैंट अर्थ।

 सन्दर्भ 

श्रेणी:वस्त्र
श्रेणी:इस्लाम/वस्त्र
आयन

आयन (ion) ऐसे परमाणु या अणु है जिसमें इलेक्ट्रानों और प्रोटोनों की संख्या समान होती है। इससे आयन में विद्युत आवेश (चार्ज) होता है। अगर इलेक्ट्रॉन की तादात प्रोटोन से अधिक हो तो आयन में ऋणात्मक (नेगेटिव) आवेश होता है और उसे ऋणायन (anion, ऐनायन) भी कहते हैं। इसके विपरीत अगर इलेक्ट्रॉन की तादाद प्रोटोन से कम हो तो आयन में धनात्मक (पोज़िटिव) आवेश होता है और उसे धनायन (cation, कैटायन) भी कहते हैं

 ऋणायन और धनायन 
एक इलेक्ट्रॉन और एक प्रोटोन में बराबर का विद्युत आवेश (चार्ज) होता है। इसलिये किसी आयन का अवेश उसमें मौजूद प्रोटोनों की संख्या को उसमें मौजूद इलेक्ट्रॉनों से घटाकर बताया जाता है। अगर प्रोटोनों की संख्या अधिक हो तो यह आवेश धनात्मक (पोज़िटिव) होता है और अगर इलेक्ट्रॉनों की संख्या अधिक हो तो यह आवेश ऋणात्मक (नेगेटिव) होता है।

ऋणायन (−): इनमें इलेक्ट्रॉन अधिक और प्रोटोन कम होते हैं। अंग्रेज़ी में इन्हें एनायन (anion) कहते हैं क्योंकि ऋणात्मक आवेश वाले यह आयन अगर किसी विद्युत् क्षेत्र में डाले जाएँ तो ऋणात्मक (निगेटिव) आवेश वाले एनोड की ओर आकर्षित होते हैं।
धनायन (+): इनमें प्रोटोन अधिक और इलेक्ट्रॉन कम होते हैं। अंग्रेज़ी में इन्हें कैटायन' (cation) कहते हैं क्योंकि धनात्मक आवेश वाले यह आयन अगर किसी विद्युत क्षेत्र में डाले जाएँ तो धनात्मक (पोज़िटिव) आवेश वाले कैथोड की ओर आकर्षित होते हैं।

 इन्हें भी देखें 
 इलेक्ट्रॉन
 प्रोटोन

 सन्दर्भ 

श्रेणी:आयन
श्रेणी:भौतिक रसायन
श्रेणी:आवेश वाहक
टेलस्टार (उपग्रह)

thumb|right|200px|टेलस्टार उपग्रहटेलस्टार () अमेरिका के नासा द्वारा प्रक्षेपित एक संचार उपग्रह है। इस श्रेणी के दो उपग्रहों में पहले उपग्रह टेलस्टार १ को थोर-डेल्टा रॉकेट की सहायता से १0 जुलाई १९६२ को अंतरिक्ष में भेजा गया। यह विश्व का पहला उपग्रह है जिसकी सहायता से सीधा प्रसारण संभव हुआ था। टेलस्टार २ को ७ मई १९६३ को प्रक्षेपित किया गया। हालांकि टेलस्टार १ और टेलस्टार २, दोनों वर्तमान में क्रियाशील नहीं हैं फिर भी अपनी कक्षा में विद्यमान (जुलाई २0१२ तक की सूचना) हैं।

 सन्दर्भ 

 बाहरी कड़ियाँ 
 50 Years Since Telstar सौजन्य से : यू ट्यूब
 Walter Cronkite on the first broadcast using Telstar All Things Considered शृंखला की २३ जुलाई २00२ कड़ी से।
 May 1962 National Geographic magazine article on Telstar 
 Telstar, सौजन्य से : यू ट्यूब
 Stamps and envelopes related to Telstar I
 Real-Time tracking of Telstar 1

श्रेणी:अंतरिक्ष विज्ञान
श्रेणी:संचार उपग्रह
सौर एवं सौरचक्रीय वेधशाला (सोहो)

thumb|right|200px|सूर्य के नज़दीक सोहो का चित्रसौर एवं सौरचक्रीय वेधशाला (सोहो) () यूरोप के एक औद्योगिक अल्पकालीन संघटन ऐस्ट्रियम द्वारा निर्मित एक अंतरिक्ष यान है। इस वेधशाला को लॉकहीड मार्टिन एटलस २ एएस रॉकेट द्वारा २ दिसम्बर १९९५ को अंतरिक्ष में भेजा गया। इस प्रयोगशाला का लक्ष्य सूर्य और सौरचक्रीय परिवेश का अध्ययन करना और क्षुद्रग्रहों की उपस्थिति संबंधित आँकड़े उपलब्ध कराना है। सोहो द्वारा अब तक कुल २३00 से अधिक क्षुद्रग्रहों का पता लगाया जा चुका है।About the SOHO Mission  इसा का आधिकारिक जालघर सोहो, अंतरराष्ट्रीय सहयोग से संबद्ध, यूरोपीय अंतरिक्ष एजेंसी और नासा की संयुक्त परियोजना है। हालांकि सोहो मूल रूप से द्विवर्षीय परियोजना थी, लेकिन अंतरिक्ष में १५ वर्षों से अधिक समय से यह कार्यरत है। २00९ में इस परियोजना का विस्तार दिसंबर २0१२ तक मंज़ूर कर लिया गया है।.Mission extensions approved for science missions , इसा, ७ अक्टूबर २00९

 सोहो २३३३ 
सोहो २३३३ एक क्षुद्रग्रह है जिसका पता हाल ही में लगाया गया है। इसकी सौरचक्रीय अवस्थिति की खोज दिल्ली के एक छात्र प्रफुल्ल शर्मा ने की है।Delhi student discovers a comet  टाइम्स ऑफ इण्डिया में १२ अगस्त २0१२ को प्रकाशित सोहो २३३३ क्षुद्रग्रह सौरमंडल की लैंगरेंजी बिंदु की एल-१ () कक्षा में चक्कर लगा रहा है। एल-१ कक्षा वह अवस्थिति है जहाँ सूर्य और पृथ्वी का गुरुत्व बल एक दूसरे को शून्य कर देते हैं।

 सन्दर्भ 

श्रेणी:अंतरिक्ष शोध यान
श्रेणी:क्षुद्रग्रह
श्रेणी:अंतरिक्ष विज्ञान
श्रेणी:अंतरिक्ष परियोजना
अबाया

right|thumb|दो महिलाओं अबाया और नक़ाब पहने हुए। अबाया पोशाक है और नक़ाब चेहरे के कवर है।

अबाया (अरबी: عباية) उत्तरी अफ्रीका और अरब प्रायद्वीप में इस्लामी दुनिया के सहित भागों में कुछ महिलाओं द्वारा पहना जाता है पारंपरिक अबायाट काले होते हैं और या तो कपड़े के एक बड़े वर्ग या कंधे या सिर से लिपटी हो सकता हैएक लंबे क़फ़तान। अबाया चेहरे, पैर और हाथ को छोड़कर पूरे शरीर को शामिल किया गया। यह नकाब, एक चेहरा है, लेकिन सभी आँखों को कवर घूंघट के साथ पहना जा सकता है। कुछ महिलाओं के लंबे काले दस्ताने पहनने के लिए चुनते हैं, तो उनके हाथों के रूप में अच्छी तरह से कवर किया जाता है।

इन्डोनेशियाई और मलेशियाई महिलाओं की परंपरागत पोशाक केबाया, अबाया से उसका नाम हो जाता है।

 औचित्य 

يَا أَيُّهَا النَّبِيُّ قُل لِّأَزْوَاجِكَ وَبَنَاتِكَ وَنِسَاءِ الْمُؤْمِنِينَ يُدْنِينَ عَلَيْهِنَّ مِن جَلَابِيبِهِنَّ ذَٰلِكَ أَدْنَىٰ أَن يُعْرَفْنَ فَلَا يُؤْذَيْنَ وَكَانَ اللَّهُ غَفُورًا رَّحِيمًا -قران ٣٣:١٥

अनुवाद: प्रथम पैग़म्बर अपनी पत्नियों और बेटियों और मुसलमानों की महिलाओं से कह दो कि (बाहर निकला तो) अपने (मूंहों) पर चादर लटका (कर घूंघट निकाल) लिया करें. यह बात उनके लिए सबब पहचान (वामतयाज़) होगा तो कोई उन्हें आईंज़ा न देगा. ईश्वर देने वाला मेहरबान है।

अबाया बड़े सल्फ़ी मुस्लिमानों आबादी वाले देशों में सबसे आम है, पूरे शरीर के रूप में, चेहरे और हाथ सहित आवारह के तत्वों पर विचार कर रहे हैं: कि जो खून या शादी से असंबंधित पुरुषों से सार्वजनिक में छुपा किया जाना चाहिए।

 देशों 
कुछ अरब राज्यों और सऊदी अरब के बाहर, जैसे मुस्लिम बहुल आबादी के साथ देश में हिन्दुस्तान, इंडोनेशिया, ईरान और पाकिस्तान असामान्य है, लेकिन उन देशों में कई वह पहनना।

 मध्य पूर्व 
सऊदी अरब में, वे महिलाओं को सार्वजनिक रूप से कवर करने के लिए आवश्यकता होती है।Sanders, Eli. Interpreting veils: Meanings have changed with politics, history.  The Seattle Times. 27 मई 2003. Web. 30 Oct. 2009..

ईरान में, कवर अक्सर एक चदोर रूप में संदर्भित किया जाता है। दक्षिण एशिया में, वह एक बुर्का के रूप में जाना जाता है।

 सन्दर्भ 

 बाहरी कड़ियाँ 
 बुर्क़ा
 Kaur-Jones, Priya. "Reinventing the Saudi abaya." BBC. 12 मई 2011.

श्रेणी:इस्लामी वस्त्र
श्रेणी:वस्त्र
मिनी इसराइल

thumb|250px|right|
thumb|250px|right|
मिनी इसराइल (हिब्रू:מיני ישראל) एक लघु Latrun, Ayalon घाटी में इसराइल के पास स्थित पार्क है। नवंबर 2002 में खोला, साइट इसराइल में इमारतों और स्थलों के सैकड़ों के लघु प्रतिकृतियां. पर्यटकों के आकर्षण के बारे में 350 लघु मॉडल, जिनमें से अधिकांश 1:25 के पैमाने पर कर रहे हैं के होते हैं

 बाहरी कड़ियाँ 

 मिनी इसराइल

श्रेणी:इज़राइल
लाला जयदयाल

लाला जयदयाल १८५७ के भारतीय स्वतंत्रता के प्रथम संग्राम के एक प्रसिद्ध क्रांतिकारी थे। 15 अक्टूबर 1857 को कोटा राज्य में अंग्रेजों के विरुद्ध क्रांति का नेतृत्व किया था। इसमें मेजर बर्टन मारा गया था और रेजिडेंसी पर क्रांतिकारियों का अधिकार हो गया था।

 बाहरी कड़ियाँ 
 क्रांति १८५७

श्रेणी:भारतीय स्वतंत्रता का क्रांतिकारी आन्दोलन जयदयाल का मूल निवास गोकुल गाँव(मथुरा) था
गगन नारंग

गगन नारंग () भारत का एक राईफ़ल निशानेबाज (विशेषतया ऑलंपिक गोल्ड क्वेस्ट द्वारा समर्थित हवाई राईफ़ल शूटिंग) खिलाड़ी है। ये लंदन ऑलंपिक्स हेतु अर्हता लेने वाले प्रथम भारतीय थे। इन्होंने लंदन 2012 ओलंपिक में हुई पुरुषों की 10 मीटर एयर राइफल इवेंट में  701.1 अंकों के साथ कांस्य पदक हासिल किया।

 

 प्रारंभिक जीवन और पृष्ठभूमि 
इनका जन्म ६ मई १९८३ को चेन्नई में हुआ था। इनके  पूर्वज हरियाणा के पानीपत जिले में स्थित समल्खा में रहा करते थे। उसके बाद उनके दादा पानीपत से हैदराबाद जाकर बस गए। उनके माता-पिता का नाम भीमसेन नारंग और अमरजीत हैं। गगन नारंग का जन्मस्थल चेन्नई था, पर उनका पालन पोषण हैदराबाद में ही हुआ।
 सन्दर्भ 

श्रेणी:भारतीय निशानेबाज़
श्रेणी:आईएसएसएफ़ राईफ़ल निशानेबाज
श्रेणी:जीवित लोग
श्रेणी:राष्ट्रमंडल खेलों में भारतीय स्वर्ण पदक विजेता
श्रेणी:पंजाबी लोग
श्रेणी:भारतीय ओलंपिक निशानेबाज
श्रेणी:अर्जुन पुरस्कार के प्राप्तकर्ता
श्रेणी:1983 में जन्मे लोग
श्रेणी:पद्मश्री प्राप्तकर्ता
श्रेणी:आंध्र प्रदेश के खिलाड़ी
श्रेणी:चेन्नई के लोग
श्रेणी:2016 ओलम्पिक में भारत के खिलाड़ी
श्रेणी:राजीव गांधी खेल रत्न के प्राप्तकर्ता
भूपेन्द्र कुमार दत्त

right|thumb|300px|महान क्रान्तिकारी भूपेन्द्र कुमार दत्त
भूपेन्द्र कुमार दत्त (8 अक्टूबर 1892– 29 सितम्बर 1979) भारतीय स्वतंत्रता के लिये अंग्रेजों से संघर्ष करने वाले प्रसिद्ध क्रांतिकारी थे। युगान्तर के नेता के रूप में योगदान के अलावा बिलासपुर जेल में ७८ दिन तक का भूख हड़ताल करने का कीर्तिमान उनके ही नाम है।

श्रेणी:अनुशीलन समिति
श्रेणी:भारतीय क्रांतिकारी
१९९६ ग्रीष्मकालीन ओलम्पिक में भारत

भारत ने अटलांटा, जॉर्जिया, संयुक्त राष्ट्रमें आयोजित हुए 1996 ग्रीष्मकालीन ओलम्पिक में भागलिया था। इस ओलिंपिक में भारतीय दल की अगुवाई भारतीय हॉकी खिलाड़ी परगट सिंह ने की।

 पदकधारक 
 पदक नाम खेल स्पर्धा दिनांक   लिएंडर पेस  टेनिस  पुरुष एकल  - 

 सन्दर्भ 
 

श्रेणी:१९९६ ऑलंपिक खेल
श्रेणी:ओलम्पिक में भारत
जॉनसन ग्रामर स्कूल

thumb|200px
जॉनसन ग्रामर स्कूल भारतीय राज्य आंध्रप्रदेश की राजधानी हैदराबाद में स्थित एक विद्यालय है

श्रेणी:विद्यालय
श्रेणी:शिक्षण संस्थान